AU วิ่ง 7% หลัง BTS ดึงนั่งผถห.ใหญ่อันดับ 3 ผนึกกำลังขยายเครือข่าย
AU วิ่ง 7% หลัง BTS ดึงนั่งผถห.ใหญ่อันดับ 3 ผนึกกำลังขยายเครือข่าย
AU วิ่ง 7% หลัง BTS ดึงนั่งผถห.ใหญ่อันดับ 3 ผนึกกำลังขยายเครือข่าย
24 ธ.ค. 2563

ผู้สื่อข่าวรายงานว่า ราคาหุ้น  ล่าสุด ณ เวลา 10.10 น. อยู่ที่ระดับ 10.90 บาท ปรับตัวขึ้น 0.70 บาท หรือ  6.86% ด้วยมูลค่าการซื้อขาย 51.80 ล้านบาท
ทั้งนี้ราคาหุ้นปรับตัวขึ้นอย่างมีนัยสำคัญวันนี้หลังจากบริษัทได้มีการเปิดเผยการขายหุ้นของผู้ถือหุ้นใหญ่ 2 รายให้กับริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS
โดยวานนี้  (23 ธ.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท อาฟเตอร์ ยู จำกัด (มหาชน) หรือ AU จำนวน 2 รายการ ปริมาณ 66 ล้านหุ้น มูลค่ารวม 660 ล้านบาท ราคาเฉลี่ย 10 บาทต่อหุ้น ซึ่งเป็นราคาต่ำกว่ากระดานซื้อขาย
ล่าสุด บริษัทแจ้งข้อมูลว่าตามที่ปรากฎในรายการซื้อขายหุ้น AU ผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) จำนวนรวม 66  ล้านหุ้น หรือคิดเป็น 8.1% นั้น เป็นการขายของนางสาวกุลพัชร์ กนกวัฒนาวรรณ และนายแม่ทัพ ต.สุวรรณ ซึ่งเป็นผู้ถือหุ้นรายใหญ่ของบริษัท ให้กับบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เนื่องจากเล็งเห็นโอกาสในการผนึกกำลัง และขยายเครือข่ายงานต่อไปในอนาคตของทั้งสองฝ่าย
อย่างไรก็ตามการขายหุ้นของบริษัทในครั้งนี้ ไม่มีผลกระทบต่อโครงสร้างการจัดการและนโยบายการดำเนินธุรกิจของบริษัท โดยภายหลังการขายหุ้นครั้งนี้นางสาวกุลพัชร์ คงเหลือถือหุ้นใน AU สัดส่วน 27.79% จากเดิม 31.84% และ นายแม่ทัพ ต.สุวรรณ ถือหุ้น 25.35% จากเดิม 29.40%
สำหรับโครงสร้างผู้ถือหุ้นรายใหญ่อันดับที่ 1-5 มีดังนี้
(ภาพรวมข้อมูลผู้ถือหุ้น ณ วันที่ 08/06/2563)
 
 
 